Tor Christian Carlsen

Tor Christian Carlsen (født i 1969) er en norsk jurist og tingrettsdommer ved Sør-Rogaland tingrett. Han er kanskje mest kjent som en av to aktorer i NOKAS-saken.

Carlsen var tidligere statsadvokat ved Rogaland statsadvokatembete sammen med Arild Dommersnes da de prosederte NOKAS-saken for Stavanger tingrett, Gulating lagmannsrett og Høyesterett. I 2007 ble han tingrettsdommer ved Jæren tingrett, og var en periode konstituert sorenskriver ved Dalane tingrett.rogalandsavis.no Vil bli dommere Carlsen ble i oktober 2012 utnevnt til dommer ved Stavanger tingrett.rogalandsavis.no Carlsen til Stavanger tingrett Den 23. oktober 2015 ble han utnevnt til nestleder/dommer ved Jæren tingrett. I 2019 ble han utnevnt til sorenskriver i Stavanger tingrett, men da denne og andre tingretter i området ble slått sammen til Sør-Rogaland tingrett, søkte han ikke på sorenskriverembetet i den nye rettskretsen.

I mai 2025 ble han utnevnt til styreleder i Domstolsadministrasjonen.

 Referanser 

Kategori:Norske dommere
Kategori:Norske statsadvokater
Kategori:Fødsler i 1969